שלמה יחזקאלי

שלמה יחזקאלי - שורנשטיין (25 במאי 1922 – 10 בפברואר 1993) התגייס לפלמ"ח בשנת 1941 והשתתף במספר מבצעים חשאיים מטעם הפלמ"ח וצה"ל ברחבי העולם. בעלה של יהודית יחזקאלי גלילי אותה הכיר במהלך "המסגרת" במרוקו. נפטר ב-1993 לאחר שנים של עזרה ליהדות ולעולים חדשים. יחזקאלי נולד בווינה, אוסטריה, ראשון לאסתר והנרי יחזקאלי, וכשש שנים אחריו נולדה אחותו הרטה. הוא נולד לבית לא שומר מצוות לגמרי, שלא הרבו בו להתפלל, אבל שמרו על המצוות העיקריות (ברית מילה, בר מצווה, וכדומה). כבר בילדותו היה לו סדר יום קבוע, ולא דחה דבר. אמו נפטרה כשהיה בן 14 בלבד, ועקב כך נהיה לגמרי עצמאי והחליט לחיות חיים שומרי מצוות והצטרף לתנועת הנוער הדתי ציוני. טרם עלייתו לארץ נשא אביו אישה שנייה ולה בת בשם חווה. אביו, אחותו הרטה, אמו החורגת נשלחו למחנות ההשמדה. בשנת 1938, בגיל 16, עלה לארץ במסגרת עליית הנוער והיה חבר בקבוצת "רודגס" על יד פתח תקווה. שלמה פגש את אחותו החורגת חוה בשנת 1946 כאשר היא הגיעה עם עליית הנוער לדורות שם נישאה לרפי כוכבי. הם הקימו שבט גדול בדורות, הממשיך שם את השושלת הדורית עד היום. בשנת 1941, בגיל 19, התגייס לפלמ"ח. הוא השתתף במבצעים רבים מטעם הפלמ"ח וצה"ל בארץ, ביניהם מבצע הורדת העולים מאוניית המעפילים שבתאי לוז'ינסקי, שם הוגלה לקפריסין ועסק שם בארגון הדרכה בקרב העולים. הוא השתתף גם בפריצה למחנה עתלית ושחרור המעפילים, מבצע פריקת הרובים הצ'כים ובמבצעי חמץ, ברק, נחשון, ועוד. במהלך שירותו הצבאי התמנה לסמג"ד 132 והגיע לדרגת סגן אלוף. -ב-1946 שלמה השתתף בעליית אחת עשרה הנקודות בנגב. -השתתף בקורס המגדי"ם הראשון . מחזור שמפקדיו היוו את צמרת  צה"ל לעתיד. -ב-1954 כקצין שלישות פיקוד מרכז, הוא הקים את להקת פיקוד מרכז, את תפעול  מערכת הרפואה והשיפוט, ומתמנה לנשיא בית הדין. -ב- 1955 שלמה מצטרף למוסד ויוצא למרוקו כראש שליחי המוסד, מקבל כיסוי מתאים  ומייסד את ההגנה המקומית  של יהודי מרוקו, בונה את  ה"מסגרת ", המחתרת של המוסד במרוקו. -ב-1956 מרוקו קבלה את עצמאותה. שלמה נאלץ לעזוב את מרוקו וחזר אליה בזהות אחרת "חבר באגודת ותיקי לגיון הזרים". -ב-1958 הדריך מטעם המוסד בבית ספר לתפקידים מיוחדים בירושלים. עסק בניהול קורס הכשרה לשליחים חדשים ל"מסגרת", הדריך בקורס מודיעין ממלכתי, כתב ויזם תורה תיאורטית למעשים. הוא כותב בזיכרונותיו:  "הרציתי בין היתר על חיפוש דרכי יציאה בלתי לגאליים מארץ סגורה ליהודים . על התורה    של הגברת הקצב וריבוי דרכי  יציאה המביאים בהכרח לידי מאבק סמוי עם השלטונות, ועל התקווה שמאבק    כזה עשוי להוביל למאבק גלוי והמוני שסופו ניצחון עקב משא ומתן מדיני. לא ידעתי אז שתורה זו תוגשם במלואה    ע"י יהדות מרוקו." -שלמה פעל במוסדות שונים להקלת תנאי קליטתם של עולי מרוקו בארץ. -משנת 1960 ועד 1964 שלמה שליח המוסד בפריז. הוא מתמנה לקצין מבצעים של פעולות המסגרת בצפון אפריקה. (מרוקו, אלג'יריה ותוניס). -ב-1960 היה מעורב בהובלת העולים בספינת "אגוז", הוא  ממארגני  "מבצע יכין", ועסק גם בענייני אלג'יריה שהיו בה  מאבקים אלימים רבים עד  1962 שזכתה לעצמאות מצרפת. -מדי פעם שלמה מגויס לפעולות סודיות מטעם המוסד. כמו: למשימות ריגול באיטליה. -למבצע אייכמן.,-למבצע המדענים הגרמנים שפיתחו טילים עבור מצרים. -למבצע לכידת הגיורית רות בן דוד שהסתירה את יוסל'ה שוכמכר. איסר הראל כותב בספרו מבצע יוסל'ה עמוד 90 על שני האוסטרים ליאור וארנון  שלכדו את הגיורית. (ליאור וארנון. שמות כיסוי). ארנון הוא שלמה יחזקאלי ז"ל ,איש המוסד ,בעל חזות אוסטרית, יליד אוסטריה ודובר גרמנית אוסטרית.  ליאור אף  הוא איש המוסד, אפרים רונל ז"ל, יליד אוסטריה. אך לא ידע צרפתית רהוטה. וכול היתר בספרו של איסר הראל ראש המוסד באותם ימים. -ב-1964 שלמה  מחויל שוב לצה"ל ויוצא  לרפובליקה המרכז אפריקאית בראש המשלחת הצבאית הישראלית. הוא יזם שם רעיונות שהיה בהם תועלת לאפריקאים מחד ,ולישראל מאידך. הוא כתב מאמרים יסודיים על אפריקניזציה. ב-1967 שלמה  היה בין  מארגני ועידת המיליונרים. הוועידה הכלכלית הראשונה. בתום המבצע הוא הוצף במכתבי הערכה רבים ומרגשים, מראש הממשלה לוי אשכול, מהשר ספיר ואחרים. -הוא קבל תפקיד במכון המתכות במוסד למחקר ופיתוח בטכניון. בעבודתו הוא הטביע חותם מאישיותו, ממוסר עבודתו ודרך חשיבתו. -הוא פעל בארגון הקהילות הציוניות והקים סדנא לארגון ויוזמה. -שלמה  נבחר  למועצת הנהלת התנועה הציונית , ובמסגרת  זאת דאג להרצאות ולניהול דיונים בנושא ציונות ואזרחות טובה. -ב- 1973 חרף מחלת הסרטן שלקה בה, הוא מונה לנציג הרשות העליונה  לפס"ח בוועדת מל"ח (משק לשעת חרום).  של פיקוד הצפון,  וקיבל אחריות מחיפה עד לחרמון. -שלמה הרבה ללמוד, לחקור, לכתוב ולהרצות בהתנדבות. הוא כתב גם בנושאים שבתחום מחשבת ישראל. כמו: -הקדושה במחשבת ישראל.                 –"הברית" .    -בחירת עם ישראל.     -לעשות צדק ומשפט.                           -מעמד האישה במקרא.     -"התשובה",  -יציאת מצרים                  -"הגאולה" ועוד  ועוד. - שלמה דגל בהצנע לכת ונחבא אל הכלים. כאשר נשאלה השאלה מי ומי ההולכים? ידע שיש ללכת וידע שאין שואלים. -כול כתביו, יומנים , הרצאות ואלבומים נמצאים בארכיון הציוני בירושלים במדור אישים. באביב 1955 התמנה לתפקיד המפקד הראשון במבצע "המסגרת" במרוקו. באותו זמן מרוקו הייתה תחת שלטון צרפת. במשך כחודשיים עבר יחזקאלי מסגרת הכנה, ואז נשלח למרוקו יחד עם חברו משה קדש. משימתם הייתה לפתח מערכת להגנה עצמית במרוקו, ולעשות זאת מוקדם ככל האפשר. היה עליהם להסתגל לשטח, לקשור קשרים ולפעול. בהתחלה ניסו להיעזר בשליחי הסוכנות היהודית ביצירת קשרים עם יהודי מרוקו, אבל עד מהרה הסתבר שהם לא רק לא עזרו להם, אלא גם בזו לעבודתם וזלזלו בה. אבל הם לא התייאשו. לאחר כמה זמן, בעזרת כמה מהסוכנים שכן הסכימו לעזור להם (ביניהם יהודית, אשתו לעתיד), הם הצליחו בכל זאת לקשור כמה קשרים והתחילו בעבודתם. לאחר כחצי שנה ניתנה עצמאות למרוקו והסוכנות הפסיקה לפעול. פריצה למחנה עתלית ושחרור המעפילים מבצע אחד עשר הנקודות בנגב הורדת העולים מהאוניה שבתאי לוז'ינסקי מבצע פריקת הרובים הצ'כים במלחמת העצמאות השתתף במבצעי "חמץ", "קדש", "ברק", ועוד מבצע יואב מבצע "המסגרת" בקרב יהודי מרוקו מבצע אייכמן מבצע שחרור יוסלה שוכמאכר ב-1967 חזר יחזקאלי לארץ ממבצע באפריקה וסיים את שירותו הקרבי. הוא המשיך ללמד ולהעביר קורסים לחיילים ועוד. אחותו חווה הייתה היחידה ששרדה את השואה מכל משפחתו, ובאותו זמן הוא פגש אותה בארץ והם נקשרו אחד לשני עד יום מותם כמו שני אחים בדם. שלמה יחזקאלי - שורנשטיין נפטר ב-10 בפברואר 1993, לאחר שנים של לחימה במלחמות ומבצעים. סרט גלי חיים - קווים לדמותו של שלמה יחזקאלי - https://www.youtube.com/watch?v=0H9RA0FANIw המחתרת היהודית במרוקו 1955–1964, מאת מאיר קנפו המוסד וסודות הרשת החשאית של יהודי מרוקו 1955–1964, מאת מאיר קנפו שלמה יחזקאלי (שורנשטיין), מאת יהודית יחזקאלי אוסף שלמה ויהודית יחזקאלי לבית הגלילי, באתר הספרייה הלאומית סא"ל יחזקאלי שורנשטיין שלמה-אוטו ז"ל, באתר מוזיאון הפלמ"ח